laion/Wikipedia-Exotic huggingface dataset:
אורלנדו ג'ורדן

אורלנדו מייסון ג'ורדן (באנגלית: Orlando Mason Jordan; נולד ב-21 באפריל 1974) הוא מתאבק עבר אמריקאי. הוא מוכר בעיקר בשל תקופתו בארגון ההיאבקות WWE, שבו היה פעם אחת אלוף ארצות הברית ובשל תקופתו בארגון ההיאבקות Impact Wrestling. ג'ורדן אובחן באופן שגוי באוטיזם כילד. בנוסף, היו לו קשיי דיבור והוא השתתף בשיעורים שעזרו לו להתגבר עליהם. כילד, הוא התחרה בהתעמלות והשתתף בהיאבקות. הוא למד באוניברסיטת המדינה של בויסי לאחר שזכה באליפות המדינה בשנת 1993 בקטגוריית משקל ל-189 פאונדים עבור בית הספר התיכון הרמיטאז', שבריצ'מונד, וירג'יניה. לפני שהפך למתאבק מקצועי, הוא היה חבר בשירות היערות של ארצות הברית. לאחר מכן, עבר להתגורר בפלורידה, בה הפך למתאגרף חובבני בעל מוניטין. ביוני 2011, ג'ורדן היה הבעלים המשותפים (יחד עם מתאבק עצמאי בשם לוק הוקס) של WildKat Sports & Entertainment – מרכז אימונים להיאבקות מקצועית, שנמצא מחוץ לעיר ניו אורלינס. בית הספר שלהם הוביל ליצירת ארגון ההיאבקות WILDKAT Pro, ארגון שהיה לזמן קצר חלק מארגון ההיאבקות National Wrestling Alliance‏ (NWA). ב-20 באוגוסט 2012, פתחה ג'ורדן בית ספר נוסף להיאבקות במלבורן, אוסטרליה, שם הוא מתגורר כיום. ג'ורדן הוא דו-מיני באופן גלוי. ב-10 באוקטובר 2013, הוא הודיע על נישואיו לאישה באוסטרליה. שנה לאחר מכן, נולדה בתו, דקוטה מאי. הישגים בארגון ההיאבקות Adelaide Championship Wrestling – ACW אליפות במשקל כבד של ACW (פעם אחת) הישגים בארגון ההיאבקות All Action Wrestling – AAW אליפות AAW (פעם אחת) הישגים בארגון ההיאבקות All Action Wrestling – AWE אליפות AWE (פעם אחת) הישגים בארגון ההיאבקות High Risk Pro Wrestling – HRPW אליפות העולם במשקל כבד של HRPW (פעם אחת) הישגים בארגון ההיאבקות Maryland Championship Wrestling – MCW אליפות במשקל כבד של MCW (פעם אחת) הישגים בארגון ההיאבקות Nu-Wrestling Evolution – NWE אליפות העולם במשקל כבד של NWE (פעם אחת) הישגים במגזין ההיאבקות Pro Wrestling Illustrated – PWI PWI דירג אותו במקום ה-82 מתוך 500 המתאבקים הטובים ביותר לשנת 2011 הישגים בארגון ההיאבקות World Wrestling Entertainment – WWE אליפות ארצות הברית (פעם אחת) הישגים במגזין ההיאבקות Wrestling Observer Newsletter – WON הגימיק הגרוע ביותר (2010) מדיה וקבצים בנושא אורלנדו ג'ורדן בוויקישיתוף אורלנדו ג'ורדן, ברשת החברתית אקס (טוויטר) אורלנדו ג'ורדן, ברשת החברתית אינסטגרם אורלנדו ג'ורדן, באתר Online World of Wrestling ג'ורדן פותח בית ספר להיאבקות בינלאומי אורלנדו ג'ורדן: בחוץ, דו-מיני ומתאבק דו-מיני גאה "הרגע נישאתי לאישה היפה ביותר" בטוויטר "הבת שלנו, דקוטה מאי ג'ורדן, איזו מתנת נישואין בת שנה קיבלנו!" בטוויטר
אלכס ריילי

קווין רוברט קיילי ג'וניור (באנגלית: .Kevin Robert Kiley Jr; נולד ב-28 באפריל 1981) הוא מתאבק ושדרן ספורט אמריקאי. הוא מוכר בעיקר בשל תקופתו בארגון ההיאבקות WWE, שבו הופיע תחת שם הבמה, אלכס ריילי. הוא היה משתתף בעונה השנייה של סדרת הטלוויזיה NXT. אביו של ריילי, קווין קיילי סניור הוא מגיש חדשות ושדרן ספורט. אימו, לאורן, היא זוכת מיס וירג'יניה לשעבר. ריילי למד בבית הספר רובינסון המקומי, שבו שיחק פוטבול וכדורסל. לאחר מכן, הוא למד בבוסטון קולג', שבו סיים תואר בתקשורת. הוא שיחק בקבוצת הפוטבול של קולג' זה, תחילה בתפקיד הקוורטרבק, לפני שעשה הסבה לתפקידים בקו האחורי במהלך עונת 2001. כמו כן, הוא שיחק בליגת הפוטבול הקנדית עבור קבוצת מונטריאול אלואטס. בנובמבר 2010, הוא נעצר בגין נהיגה בשכרות, אך ההאשמות נגדו בוטלו ביולי 2011 על ידי השופט דיק גרקו ג'וניור ממחוז הילסבורו מתוך טענה שלפיה לאכיפת החוק אין סיבה הגיונית לעצור את רכבו של ריילי ובכך הפרה את התיקון הרביעי לחוקת ארצות הברית נגד חיפושים ותפיסות בלתי מוסברות. הישגים בארגון ההיאבקות Florida Championship Wrestling - FCW אליפות פלורידה במשקל כבד של FCW (פעם אחת) הישגים במגזין ההיאבקות Pro Wrestling Illustrated – PWI PWI דירג אותו במקום ה-106 מתוך 500 המתאבקים הטובים ביותר לשנת 2011 מדיה וקבצים בנושא אלכס ריילי בוויקישיתוף אלכס ריילי, ברשת החברתית אקס (טוויטר) אלכס ריילי, באתר WWE.com להיאבקות מקצועית אלכס ריילי, באתר Online World of Wrestling כוכב ה-WWE נעצר בגין נהיגה בשכרות האישומים נגד כוכב ה-WWE נמחקו
אלפונס טרנט

אלפונס "אלפונסו" טרנט (באנגלית: Alphonse Trent;‏ 24 באוגוסט 1905 - 14 באוקטובר 1959) היה פסנתרן ג'אז אמריקאי ומנהיג להקות ריקודים (Territory bands). טרנט נולד בפורט סמית', ארקנסו ב־24 באוגוסט 1905. הוא ניגן בפסנתר מילדות ועבד בלהקות מקומיות בארקנסו בתקופת נעוריו. הוא הקים את להקתו הראשונה באמצע שנות העשרים, כבר בשנת 1923. הם נתנו את המופע הראשון שלהם במלון באסין פארק ביוריקה ספרינגס, ארקנסו. כשהחוזה הסתיים בספטמבר אותה שנה, הוא נסע לליטל רוק ללמוד ב- Shorter College. בשנת 1924 הוא ניגן בליטל רוק עם Synco Six של יוג'ין קוק, ואז לקח על עצמו את ההנהגה של הלהקה, שניגנה עד 1934. הם ניגנו בעיקר בדרום ארצות הברית ובמערב התיכון האמריקאי, כמו גם על אניות קיטור. באביב 1925, הלהקה, שנקראת אז "התזמורת של אלפונסו טרנט", נסעה לכיוון טקסס. בדרכם הם הופיעו בפינות רחוב כדי להרוויח מספיק כסף לאוכל ולדלק. ללהקה הוצעה חוזה לשבועיים להופיע באולם האירועים של מלון "אדולפוס". הם נענו להצעה, אך בסופו של דבר ניגנו שם במשך 18 חודשים, וקבעו שיא שלא נשבר. בקיץ 1926 לאחר סיום החוזה באדולפוס, הלהקה ניגנה במלון גונטר בסן אנטוניו. בהמשך הם סיירו בערי טקסס והופיעו בבתי מלון שונים. הם הופיעו בפתיחת מלון פלאזה החדש בסן אנטוניו . עד שנת 1927 המשיכה הלהקה להופיע בטקסס, לואיזיאנה, מיסיסיפי וארקנסו. בשנת 1929, לאחר חוזה הופעות בקיץ באתר נופש בפורט סטנלי שבאונטריו, הלהקה הופיעה הופעה יחידה בעיר ניו יורק - שבוע באולם הסבוי. למרות ההצלחה בניו יורק, בסביבות 1930, טרנט בחר שלא להמשיך ולעבוד בחוף המזרחי. הוא עזב את המוזיקה באמצע שנות השלושים אך חזר עם להקה אחרת בשנת 1938. בין חבריו ללהקה היו נגן החצוצרה טרנס הולדר, הפסנתרן אלכס היל, הכנר סטוף סמית', נגן הטרומבון סנוב מוסלי, צ'רלי כריסטיאן, החצוצרנים הארי (סוויט) אדיסון, מאוס רנדולף ופינטס הולנד. כמנהיג הוא הקליט רק שמונה צדדים של תקליט: ארבעה בשנת 1928, שניים בשנת 1930 ושניים בשנת 1933. הוא נפטר בפורט סמית ב־14 באוקטובר 1959 המורשת הקטנה אך המתועדת שלו הפכה אותו לדמות מעט לא ברורה כיום, אך התחכום של העיבודים שלו והדיוק שבו בוצעו עוררו יראה כבוד בקרב בני זמנו - אחד כזה, באד ג'ונסון (צוטט על ידי גונתר שולר במגזין "The Jazz Review") אמר עליו: ”תן לי לספר לך על טרנט ... הם היו אלים עוד בשנות העשרים, בדיוק כמו שקאונט בייסי היה, רק שנים רבות לפניו ... הם הופיעו רק במלונות הגדולים והמשובחים ביותר בדרום ... הם הקדימו שנים רבות את זמנם.” אלפונס טרנט, באתר AllMusic (באנגלית) אלפונס טרנט, באתר MusicBrainz (באנגלית) אלפונס טרנט, באתר Discogs (באנגלית) אלפונס טרנט - האתר הרשמי אלפונס טרנט - באתר discogs אלפונסו טרנט ותזמורתו אלפונס טרנט באתר ספוטיפיי אלפונסו טרנט - Encyclopedia of Arkansas Alphonse Trent | Biography & History, AllMusic (באנגלית) Ross Russell, Jazz Style in Kansas City and the Southwest, University of California Press, 1971, ISBN 978-0-520-01853-2. (באנגלית) Cassandra Boydston, Alphonse Trent Orchestra •, ‏2007-12-13 (באנגלית אמריקאית) Alphonse Trent discography - RYM/Sonemic, Rate Your Music (באנגלית) Henry Q. Rinne, A Short History of the Alphonso Trent Orchestra, The Arkansas Historical Quarterly 45, 1986, עמ' 228–249 doi: 10.2307/40027761 Alphonso Trent and his Orchestra – The Syncopated Times, syncopatedtimes.com (באנגלית אמריקאית) Red Hot Jazz Archive, Alphonso Trent (1905-1959) – The Syncopated Times, syncopatedtimes.com (באנגלית אמריקאית) Alphonse Trent (באנגלית), 1971, נבדק ב-2021-07-26
אורה (הונגריה)

אורה (בהונגרית: Ura) הוא כפר במחוז סבולץ'-סטמאר-ברג שבצפון מזרח הונגריה. כמו יישובים רבים באירופה, גם אוכלוסיית אורה קטנה עם השנים. כך, בשנת 1990 היו בכפר 715 תושבים ובשנת 2020 רק 599 תושבים. הכפר ואזורו מיושבים לסירוגין מאז המאה ה-14 ובמקום קיימת כנסייה שנבנתה בשנת 1902. יהודים מעטים חיו באורה במאה ה-18 ובמאה ה-19 והחל משנת 1885 היו היהודים תחת הקהילה היהודית בצ'נגר. רוב תושבי הכפר נרצחו בשואת יהודי הונגריה מדיה וקבצים בנושא אורה בוויקישיתוף אתר האינטרנט הרשמי של אורה נתוני הכפר באתר הלמ"ס ההונגרי תיעוד יהודי אורה שנרצחו בשואה מפקדי האוכלוסין של יהודי הונגריה, 1993
בלקאן

בלקאן (בהונגרית: Balkány) היא עיר במחוז סבולץ'-סטמאר-ברג שבצפון מזרח הונגריה. כמו יישובים רבים באירופה, גם אוכלוסיית בלקאן קטנה עם השנים. כך, בשנת 1990 היו בעיר 6,504 תושבים ובשנת 2020 רק 6,107 תושבים. הכפר ואזורו מיושבים לסירוגין מאז המאה ה-13 והוא הפך לעיר בצורה רשמית בשנת 2004. יהודים הגיעו לראשונה לבלקאן בתחילת המאה ה-18. רובם עסקו במסחר ובמלאכה, והיו ביניהם גם בעלי משקים חקלאיים גדולים. לקהילה היו בית כנסת, בית ספר, תלמוד תורה, ישיבה ו"חדר". בזמן הקרע ביהדות הונגריה בעקבות חילוקי דעות בין חרדים ומשכילים בקונגרס יהודי הונגריה בין השנים 1869-1868, הצטרפה הקהילה לזרם הקהילות האורתודוקסיות שסירבו לקבל את תקנות הקונגרס. באפריל 1944 לאחר כניסת הגרמנים להונגריה, גורשו כל יהודי בלקאן לנירג'האזה שם רוכזו כל יהודי המחוז ושוכנו במשקים חקלאיים עזובים. בתנאי תברואה לקויים פרצה מגפת טיפוס, ובידי הרופאים שבמקום לא היו תרופות מספיקות. ביוני 1944 גורשו היהודים למחנה ההשמדה אושוויץ. בדף הקהילה ממפקד קהילות הונגריה כתבו התושבים שבקהילה חיים 458 חברים, מנהיג הקהילה הוא דז'ו פריד, ורב הקהילה הוא קיסיאל ליכטנשטיין. לאחר המלחמה, חזרו כמה עשרות ניצולים וחידשו את חיי הקהילה בסיוע כספי הג'וינט. רכוש היהודים שנלקח בידי המקומיים לא הוחזר ובימי המרד האנטי-רוסי בשנת 1956 גורשו את היהודים מהעיירה. פרידייש היידו במקור וייסהאוז (1873 – 1944) היה סופר, חבר האספה הלאומית של הונגריה יהודי-הונגרי, אחד המנהיגים האינטלקטואלים של היהודים בעלי התרבות ההונגרית בטרנסילבניה. בלקאן בפנקס הקהילות הונגריה, עמוד 176–177 בלקאן, בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 47–58. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944) מדיה וקבצים בנושא בלקאן בוויקישיתוף אתר האינטרנט הרשמי של בלקאן "בלקאן", באתר JewishGen (באנגלית) קהילת בלקאן, באתר "אנו – מוזיאון העם היהודי" נתוני הכפר באתר הלמ"ס ההונגרי תיעוד יהודי בלקאן שנרצחו בשואה דף קהילת בלקאן מתוך מפקד קהילות הונגריה מפקדי האוכלוסין של יהודי הונגריה, 1993
תחנת סטרלקה

תחנת סטרלקה (ברוסית: Стрелка) היא תחנת הרכבת התחתית של ניז'ני נובגורוד בקו סורמובסקו-משצ'רסקאיה. התחנה ממוקמת במרכז ההיסטורי של העיר ניז'ני נובגורוד "סטרלקה" (אנ'), וקרויה על שמה. תחנת סטרלקה נפתחה ב-13 ביוני 2018, והיא ממוקמת ליד אצטדיון ניז'ני נובגורוד. התחנה לא הייתה אמורה להיבנות בעתיד הקרוב, שינוי העדיפויות התרחש לאחר ההחלטה לקיים משחקים של מונדיאל 2018 בניז'ני נובגורוד. מדיה וקבצים בנושא תחנת סטרלקה בוויקישיתוף https://mir24.tv/news/16309307/v-nizhnem-novgorode-otkryli-novuyu-stanciyu-metro-postroennuyu-k-chm-po-futbolu ערך זה הוא קצרמר בנושא רוסיה. אתם מוזמנים לתרום לוויקיפדיה ולהרחיב אותו.
יידו

יִידוּ (בסינית: 宜都; בפין-יין: Yídū) היא נפה עירונית השייכת לנציבות העירונית ייצ'אנג במערב מחוז חוביי שבמרכז הרפובליקה העממית של סין. ע"פ מפקד האוכלוסין משנת 2020 אוכלוסיית הנפה העירונית מנתה 367,374 תושבים בשטח כולל של 1,349 קמ"ר. תחת יידו נמצאים מנהלית תת-רובע אחד, 8 עיירות ופלך אחד. התמ"ג שלה בשנת 2015 עמד על 50 מיליארד יואן. יידו הוקמה כמחוז בשנת 196 לפני הספירה בתקופת שושלת האן המערבית, שנקראה אז יידאו (夷道). בשנת 210 לספירה הקים ליו ביי את "פיקוד יידו". נפת המשנה היחידה היא נפת לוצ'נג (陆城街道). עיירות: הונגהואטאו (红花套镇), גאובהג'ואו (高坝洲镇), ניֶהג'יַהחֶה (聂家河镇), סונגמופינג (松木坪镇), ג'י-צ'אנג (枝城镇), יאוג'יאנדיאן (姚家店镇), וויאנגצ'ואן (五眼泉镇), וואנג'יאפאן (王家畈镇). פלך: הפלך האתני פאנג'יהוואן טוג'יה (潘家湾土家族乡). מדיה וקבצים בנושא יידו בוויקישיתוף אתר האינטרנט הרשמי של יידו China: Húbĕi (Prefectures, Cities, Districts and Counties) - Population Statistics, Charts and Map, www.citypopulation.de "About Yidu". Yidu Government. נבדק ב-17 במאי 2017. {{cite web}}: (עזרה)
טריאתלון באולימפיאדת טוקיו (2020)

תחרויות הטריאתלון באולימפיאדת טוקיו התקיימו בין 26 ביולי ו-31 ביולי 2021 בפארק אודביה. זוהי הפעם השישית בה מתקיימות התחרויות במסגרת האולימפיאדה. מלבד תחרויות הגברים והנשים המסורתיות, נוספה באולימפיאדה תחרות של קבוצות מעורבות. הטריאתלון האולימפי מורכב משלושה חלקים: שחייה של 1.5 ק"מ, רכיבה על אופניים של 40 ק"מ וריצה של 10 ק"מ. התחרויות מתקיימות כאירוע אחד, ללא מקצים מקדימים. התחרות המעורבת מתחרים צוותים של ארבעה ספורטאים (שני גברים ושתי נשים). כל ספורטאי מבצע שחייה של 300 מטר, ריצה של 8 ק"מ ורכיבה על אופניים למרחק 2 ק"מ. התחרות מתקיימת במתכונת של תחרות, כאשר הזמן המחושב כולל את הזמן המצטבר של ארבעת חברי הצוות. מקרא   מדינה מארחת (יפן) Triathlon, באתר האולימפיאדה אתר אולימפיאדת טוקיו 2020
לידיה ג'קובי

לידיה אליס ג'קובי (באנגלית: Lydia Alice Jacoby; נולדה ב-29 בפברואר 2004) היא שחיינית אמריקאית, האלופה האולימפית (טוקיו 2020) במשחה ל-100 מטר חזה. ג'קובי היא השחיינית הראשונה מאלסקה שהשתתפה במשחקים האוליממפיים. ג'קובי נולדה באנקורג', אלסקה וגדלה בסווארד אלסקה. היא החלה לשחות בגיל 6 במועדון השחייה המקומי. באליפות ארצות הברית ששימשה כמבחנים האמריקאים לאולימפיאדת טוקיו (2020) שנערכו באומהה, נברסקה ביוני 2021 זכתה ג'קובי במדליית כסף במשחה ל-100 מטר חזה בתוצאה של 1:05.28 דקות, אחרי לילי קינג (1:04.79 דקות) ולפני אנני לזור (1:05.60 דקות). במשחקים עצמם היא זכתה בשתי מדליות, זהב וכסף. מדליית זהב במשחה ל-100 מטר חזה בתוצאה של 1:04.95 דקות, לפני טטיאנה סקונמאקר מדרום אפריקה (1:05.22 דקות) ולילי קינג (1:05.54 דקות) מדליית כסף במשחה שליחות 4x100 מטר מעורב ביחד עם רגן סמית', טורי הסק ואבי וייצל בתוצאה של 3:51.73 דקות, אחרי אוסטרליה שקבעה שיא אולימפי חדש של 3:51.60 דקות ולפני קנדה (3:52.60 דקות), כשחיינית חזה היא שחתה ב"זינוק שליחות" תוצאה של 1:05.03 דקות. נוסף לכך היא סיימה במקום חמישי במשחה שליחות משולב 4x100 מטר מעורב בתוצאה של 3:40.58 דקות, כשחיינית חזה היא שחתה ב"זינוק שליחות" תוצאה של 1:05.09 דקות, למרות שמשקפי השחייה נפלו לה בזינוק. ג'קובי לא השתתפה באליפות העולם שנערכה בבודפשט ביוני 2022. באליפות העולם שנערכה בפוקואוקה, יפן ביולי 2023 היא זכתה בשתי מדליות, זהב וארד. מדליית זהב במשחה שליחות 4x100 מטר מעורב לאחר ששחתה בשלב המוקדמות. מדליית ארד במשחה ל-100 מטר חזה בתוצאה של 1:05.94 דקות, אחרי רותה מיילוטיטה מליטא (1:04.62 דקות) וטטיאנה סקונמאקר (1:05.84 דקות). נוסף לכך, היא סיימה במקום תשיעי במשחה ל-50 מטר חזה בתוצאה של 30.40 שניות. 50 מטר חזה: 29.81 שניות (2023) 100 מטר חזה: 1:04.95 דקות (2021) 200 מטר חזה: 2:24.03 דקות (2023) 50 מטר חזה: 29.97 שניות (2021) 100 מטר חזה: 1:04.62 דקות (2022) 200 מטר חזה: 2:22.36 דקות (2022) לידיה ג'קובי, ברשת החברתית אינסטגרם לידיה ג'קובי, באתר olympedia.org לידיה ג'קובי, באתר Swimrankings לידיה ג'קובי, באתר SwimSwam
פלוסי

האם התכוונתם ל... אלכסנדרה פלוסי – עיתונאית פוליטית אמריקאית, בתה של ננסי פלוסי ננסי פלוסי – פוליטיקאית אמריקאית, אשתו של פול פלוסי פול פלוסי – איש עסקים אמריקאי פלוס
MIL-STD-461

MIL-STD-461 הוא תקן של צבא ארצות הברית, המתאר כיצד לבדוק ציוד לתאימות אלקטרומגנטית. מחלקת ההגנה של ארצות הברית הוציא לאור את MIL-STD-461 בשנת 1967 כדי לשלב תאימות אלקטרומגנטית בשלב המחקר והפיתוח של טכנולוגיית תקשורת ביטחונית. עם השנים, פורסמו מהדורות שונות של MIL-STD-461. חוזים צבאיים רבים דורשים עמידה ב-MIL-STD-461E או מאוחרת יותר. הגרסה האחרונה (נכון ל-2021) מכונה "MIL-STD-461G". בשנת 1999, MIL-STD-462 אוחד עם MIL-STD-461D ונוצרה הגרסה MIL-STD-461E. אף שטכנית לא נדרשת עמידה ב-MIL-STD-461 מחוץ לצבא ארצות הברית, גם מחוץ לארצות הברית, ארגונים אזרחיים וביטחוניים (כגון התעשייה האווירית לישראל) רבים משתמשים גם במסמך זה. במהלך השנים פורסמו 7 גרסאות של התקן: MIL-STD-461A (1968) MIL-STD-461B (1980) MIL-STD-461C (1986) MIL-STD-461D (1993) MIL-STD-461E (1999) MIL-STD-461F (2007) MIL-STD-461G (2015) Mazzola, S. (2009). "MIL-STD-461: The basic military EMC specification and it's evolution over the years". 2009 IEEE Long Island Systems, Applications and Technology Conference. pp. 1–9. doi:10.1109/LISAT.2009.5031566. ISBN 978-1-4244-2347-7. Pierce, James D. (2009). Electromagnetic Compatibility (EMC) Requirements for Military and Commercial Equipment (Master's thesis.). Monterey, CA: Naval Postgraduate School. MIL-STD-461 https://web.archive.org/web/20160304073338/http://www.com-power.com/application%20notes/AN-104%20Comb%20Generator.pdf מגזין In Compliance "Requirements for the Control of Electromagnetic Interference Characteristics of Subsystems and Equipment" "MIL-STD-461G: REQUIREMENTS FOR THE CONTROL OF ELECTROMAGNETIC INTERFERENCE CHARACTERISTICS OF SUBSYSTEMS AND EQUIPMENT". ATEC Rentals. "Defense Standards"
יוהאן בפטיסט זלה

יוהאן בפטיסט זֶלֶה ומשנת 1811 גם פון זֶלֶה (27 ביוני 1774, מסקירך (אנ') – 27 באוגוסט 1814, שטוטגרט) היה צייר גרמני. מחלוצי הריאליזם בראשית המאה ה-19. אף שרעיונותיו, נקודות המבט של ציוריו והיבטים נוספים בהם שייכים לריאליזם, עדיין ניכרת התפיסה הקלאסית בביצוע עבודותיו ולכן אין לראות בזלה ריאליסט טהור. הערך זלה, יוהאן בפטיסט פון־, בביוגרפיה הגרמנית הכללית, באתר ויקיטקסט בגרמנית (בגרמנית) Hermann Mildenberger: Der Maler Johann Baptist Seele. Ernst Wasmuth, Tübingen 1984, ISBN 3-8030-4012-4. Gabriele Brugger, Armin Heim: Johann Baptist Seele (1774–1814) und seine Zeitgenossen. Kunststiftung Hohenkarpfen, Hohenkarpfen 2001, ISBN 3-930569-22-1. Gabriele Brugger: Der Maler Johann Baptist Seele und sein Werk. גאורג קספר נגלר (אנ'): Neues allgemeines Künstler-Lexicon. Sechzehnter Band. E. A. Fleischmann, München 1846. מדיה וקבצים בנושא יוהאן בפטיסט זלה בוויקישיתוף ערך זה הוא קצרמר בנושא אמנות ובנושא גרמניה. אתם מוזמנים לתרום לוויקיפדיה ולהרחיב אותו.
ריגל

האם התכוונתם ל... הנס ריגל – יזם גרמני ויליאם ריגל – מתאבק עבר אנגלי, מאמן היאבקות ומנג'ר חנוך ריגל – סופר חרדי ישראלי ריג'ל – הכוכב הבהיר ביותר בקבוצת הכוכבים אוריון רלייאנט ריגל – מכונית עירונית קטנה שיבס ריגל – מותג ויסקי סקוטי
רחוב בולשאיה פוקרובסקאיה

רחוב בולשאיה פוקרובסקאיה (ברוסית: Большая Покровская улица) הוא הרחוב הראשי בעיר ניז'ני נובגורוד, שברוסיה. רחוב בולשאיה פוקרובסקאיה ממוקם במרכז ההיסטורי של ניז'ני נובגורוד (אנ'). מחבר 4 כיכרות: מינין ופוז'רסקי, תיאטרלנאיה, גורקי וליאדובה. אחד הרחובות העתיקים ביותר. עד 1917 נחשב לרחוב אצולה. התגבש כרחוב הראשי של העיר בסוף המאה ה-18. תיאטרון הדרמה (רו') בנק ממשלתי (רו') בית האספה האצילית (רו') הרחוב בחג המולד מדיה וקבצים בנושא רחוב בולשאיה פוקרובסקאיה בוויקישיתוף http://cruiseinform.ru/places/nizhniynovgorod/bolshaya-pokrovskaya-ulitsa/ ערך זה הוא קצרמר בנושא רוסיה. אתם מוזמנים לתרום לוויקיפדיה ולהרחיב אותו.
נחל חצץ

נחל חצץ הוא נחל קצר בצפון הנגב, אשר שפיעתו בעת עונת הגשמים יורדת מרכס חתירה לכיוון מערב, לעבר נחל הרועה. תחילתו של הנחל בכמה ערוצים היורדים מגב רכס חתירה ומתרכזים לערוץ אחד. בחלקו העליון מתחתר בסלעי גיר אשר מתוארך לגיל הטורון, אך במקום מתרכזים ערוציו של הנחל הוא מתחתר בין סלעי קרטון וצור אשר גילם מתוארך לגיל וצור מגיל תקופת הסנון. על שתי גדות ערוצו של הנחל ניתן לחזות במדרגות חקלאיות, ובאפיקו מתרכזת צמחייה. בקרבת הנחל גדלים צמחים נדירים וביובלו הדרומי צומחים נרקיסים בעונה. בין היתר ניתן לחזות בשיחי קרקש צהוב. בהמשך בגדתו הצפונית של הנחל ניתן לראות ארבעה בורות מים, אשר אחד מהם והגדול שבהם שבהם הוא חצוב כחדר תת-קרקעי, עם קירות תומכים בסלעי הקרטון. בחורף המאגרים מלאים במים. מערכת חקלאית קדומה נמצאה באזור שפכו של הנחל. והם מתוארכים לתקופה הביזנטית. שרידי החורבה ממוקמים במפגש הנחל עם נחל הרועה קיים מבנה צפונית-מזרחית לקיבוץ שדה בוקר. מבנה הכולל כמה חדרים אשר אחד מהם מרוצף. המבנה מחולק לשני אגפים, ובכל אחד חצר פנימית. בחלקו הדרומי של המבנה קיים בור מים. בעת חפירה אריכואולוגית שהתקיימה במקום נמצאו חרסים מהתקופה הרומית מזמן שלטונם של הנבטים באזור הנגב. ערן ודוד גל-אור, ‏אל פריחת הנרקיסים בנחל חצץ, באתר ‏מאקו‏, 7 בינואר 2010 ספי בן יוסף, נחל חצץ: אל בורות המים, באתר ynet, 30 בדצמבר 2004 נחל חצץ, נחל דרוך, סרטון באתר יוטיוב (אורך: 10:43) מנחם מרקוס, מדריך ישראל החדש : אנציקלופדיה, מסלולי טיול - כרך 15 : הר הנגב והערבה, ירושלים, כתר, 2001, ע"מ, 106, 162
לב וקסמן

לב וקסמן (נולד ב-25 בפברואר 1975) הוא אדריכל נוף ישראלי. לב וקסמן נולד בשנת 1975 בפרבואורלסק שברוסיה. ב-1994, כשהיה בן 19 עלה לישראל והחל את לימודיו בישיבה בקריית ארבע בין השנים 1994 – 1996. כיום מתגורר במועצה מקומית קרני שומרון עם ששת ילדיו, ארבעה בנים ושתי בנות. ב-1991–1994, למד ארכיטקטורה ובינוי ערים באקדמיה לארכיטקטורה בעיר יקטרינבורג. פעל כאומן בתחום פיסול וציור והציג שתי תערוכות יחיד. בשנים 1996–2000 למד אדריכלות נוף בטכניון, חיפה. ב-1997 ובמשך שנתיים עבד במשרד 'מילר בלום אדריכלות נוף' שבחיפה. ב-1999, בשנה הרביעית ללימודיו החל וקסמן לעבוד במשרד 'גדעון שריג - אדריכלות נוף תכנון עירוני'. בשנת 2010 התמנה לעמית, ב-2014 התמנה לשותף ב'גדעון שריג-לב וקסמן אדריכלות נוף תכנון עירוני בע"מ ובשנת 2018 וקסמן הפך למנכ"ל החברה ובעל השליטה בה. לאורך כל שנותיו כאדריכל נוף, וקסמן לקח ועדיין לוקח חלק בהוראה באקדמיה, מנחה סטודיו בטכניון ומרצה בישראל ומחוצה לה. חידוש שדרות רוטשילד (1999-2001), שדרות ח"ן, שדרות בן ציון ושדרות דוד המלך (1999–2003), תל אביב היכל יד אליהו, תל אביב, 2000-2004 גן הבנים, פארק גני יהושע, תל אביב, 2000-2002 גן חללי טרור, גני יהושע, תל אביב, 2003-2005 התחדשות יער ראש ציפור, גני יהושע, תל אביב, 2010-2016 חידוש אנדרטת המייסדים, שדרות רוטשילד, תל אביב, 2008-2009 מוזיאון תל אביב לאמנות – אגף חדש, תל אביב, 2007-2014 רחוב הרצל, תל אביב, 2002-2006 חידוש הפארק הלאומי רמת גן, 2010-2015 פארק שלולית החורף, נתניה, 2011-2015 פארק עירוני עפולה, 2004-2009 פארק אשדוד-ים, 2005-2013 אקו פארק (חדרה), 2009-2016 אמפי פארק אשדוד ים, 1997 אמפי פארק ראשון – לייב פארק, ראשון לציון, 2013-2016 אמפיפארק באר שבע, 2015-2016 אמפי פארק מבשרת ציון, 2014-2021 אתר N, מודיעין, 1999-2010 פארק ירושלים - עמק הארזים, ירושלים, 2010-2018 פארק נחל באר שבע, מתחם הספורטק, באר שבע, 2014-2021 פארק נחל באר שבע, מתחם התיאטרון, 2007-2013 גדעון שריג לב וקסמן - אדריכלות נוף תכנון עירוני בע"מ גדעון שריג לב וקסמן - פארקים עירוניים יער ראש ציפור: טיול בטבע הכי עירוני שיש, ynet
כיכר מינין ופוז'ארסקי

כיכר מינין ופוז'ארסקי (ברוסית: Площадь Минина и Пожарского) היא הכיכר הראשית בניז'ני נובגורוד, שברוסיה. כיכר מינין ופוז'ארסקי הוא המרכז החברתי והתרבותי של העיר, המקום לכל החגיגות והחגים המשמעותיים ביותר. ממוקת בחלק ההיסטורי של העיר (אנ'), בצד הדרום-מזרחי של החלק העליון של הקרמלין . הכיכר היא ציר תנועה. התנועה בה נחסמת רק בחגים ובמהלך אירועים אחרים. מגדל דמיטרבסקאיה (אנ') של הקרמלין האוניברסיטה הרפואית (אנ') בניין הדומה (רו') בניין האוניברסיטה (רו') חג המולד בכיכר מדיה וקבצים בנושא כיכר מינין ופוז'ארסקי בוויקישיתוף https://russo-travel.ru/landmark/nizhniy-novgorod/ploshchad-minina-i-pozharskogo/ ערך זה הוא קצרמר בנושא רוסיה. אתם מוזמנים לתרום לוויקיפדיה ולהרחיב אותו.
נבו אבוטבול

נבו אבוטבול (נולד ב-12 באוקטובר 2004) הוא מנטליסט ישראלי העוסק בבידור. נבו אבוטבול נולד בנהריה ב-12 באוקטובר 2004 להילה, מורה ללשון ומאמנת אישית, ולעודד, פורש מצה"ל ועובד בחברה ביטחונית. ב-2015 התקבל לאגודת הקוסמים ולארגון אומני ישראל, וב-2016 השתתף בספיישל הילדים, בעונה הראשונה של תוכנית הריאליטי "גוט טאלנט ישראל", כשהוא העפיל לגמר הילדים, אך לא זכה בו. בשנת 2018 השתתף במופע הנוער "nextfest". במהלך שנת 2020 הנחה אבוטבול פינה שבועית בחדשות הבוקר, בהנחיית ניב רסקין, בערוץ 12. לפני גיוסו לצבא, הופיע בלוס אנג'לס ובדובאי, וב-12 בפברואר 2023 התגייס לצה"ל בתפקיד מנטליסט צבאי. מדיה וקבצים בנושא נבו אבוטבול בוויקישיתוף אתר האינטרנט הרשמי של נבו אבוטבול נבו אבוטבול, ברשת החברתית פייסבוק נבו אבוטבול, ברשת החברתית אינסטגרם סרטונים בערוץ של נבו אבוטבול, באתר יוטיוב נבו אבוטבול, ברשת החברתית LinkedIn רק אל תדביקו לו תוויות: נבו אבוטבול ידהים גם אתכם, בעיתון מקור ראשון סושרד הבא? רק בן 17 וכבר בדרך לכבוש את ארצות הברית, מאקו, 15.11.21 ליאור אל-חי | צילום: אלעד גרשגורן, יוסי גנון, קסם של ילד, באתר "ידיעות אחרונות", 5 באוגוסט 2020 אמן החושים הכי צעיר בישראל, באתר בלינקר, ‏6 בפברואר 2018 נבו אבוטבול הוא אמן החושים הכי צעיר שתראו בזמן הקרוב, סרטון באתר יוטיוב (אורך: 7:02) המנטליסט הצבאי הראשון בצה"ל, סרטון בערוץ "כאן דיגיטל - תאגיד השידור הישראלי", באתר יוטיוב (אורך: 8:37), 26 בפברואר 2024 אוסף סרטונים אודות נבו אבוטבול ביו-טיוב להגשים את החלום באתר גומה רותם ישראל, אביב אלוש, המנטליסט הצעיר בעולם: "אני ילד טיפה שונה", באתר ynet, 21 במרץ 2022 - בוועידת האנשים של המדינה של ידיעות אחרונות יפעת הללי אברהם, ‏רק אל תקראו לנבו אבוטבול קוסם, באתר ‏מאקו‏, 27 ביוני 2024 בהשקעה של מיליון שקל: המנטליסט הצעיר בעולם משיק משחק, באתר אייס, 4 באוגוסט 2021 גם לאופירה וברקוביץ קראתי את המחשבות ״הקוסם״ קרא לי גאון Nevo Abutbul, סרטון באתר יוטיוב (אורך: 12:35) * אתר האינטרנט הרשמי של נבו אבוטבול גיא פינס, חייל על חושי: נבו אבוטבול התגייס לתפקיד מנטליסט צבאי, שהותאם במיוחד עבורו, ‏12 פברואר 2023